এ বিষয়ে বেসরকারি গবেষণা সংস্থা উন্নয়ন অন্বেষণের নির্বাহী পরিচালক রাশেদ আল মাহমুদ তিতুমীর বলেন, প্রস্তাবিত বাজেটের আকার উন্নয়নশীল দেশের বাজেট-জিডিপি অনুপাত থেকে কম। ভারতে বাজেট-জিডিপি অনুপাত ২৬ ও মালেশিয়ায় ২৭ শতাংশ। তিনি বলেন, ছোট বাজেট দিয়েও গত বছর ২১ শতাংশ বাস্তবায়িত হয়নি। ২০১১-১২ অর্থবছর থেকে বাজেট বাস্তবায়নের হার কমছে। ওই বছর বাজেটের ৯৩ শতাংশ বাস্তবায়িত হলেও পরবর্তী বছরগুলোতে তা আরো কমে আসে। ২০১২-১৩ অর্থবছরে ৯১, ২০১৩-১৪ অর্থবছরে ৮৫, ২০১৪-১৫ অর্থবছরে ৮২, ২০১৫-১৬ অর্থবছরে ৭৯ ও ২০১৬-১৭ অর্থবছরে ৭৮ শতাংশ বাজেট বাস্তবায়ন হয়েছে।